|  |
| --- |
|  **LÆRERVEJLEDNING** |
| **Titel på undervisningselementet:**Cirkulært byggeri |
| **Tema:** * Cirkulært byggeri
 | **Anbefalet varighed i timer**: 25 min. |
| **Introduktion:** I materialet er der lavet en video, der præsenterer Lærlingen for cirkulært byggeri, nedrivning og genbrug.Videoen har til formål at give eleven forståelse for begrebet cirkulært byggeri, og hvad det indebærer byggefagligt.Til videoen er der lavet et opgaveark med spørgsmål, som sikrer, at lærlingen arbejder med relevante emner, der gør det muligt at opnå læringsmålene til materialet.Afslutningsvis laves der vidensdeling i klassen, hvor lærlingen har lejlighed til at dele sine svar på spørgsmålene i opgavearket og reflektere over indholdet i videoen. |
| **Forberedelse:** Læreren skal:  * Introducere materialet/forløbet
* Sætte lærlingen i gang med at se videoen
* Bistå lærlingen med konsulent-hjælp til at svare på opgavearket.
* Styre vidensdelingen og give alle deltagere mulighed for at bidrage med deres svar på opgaverne og byde ind med spørgsmål, uddybninger og kommentarer.
* Hjælpe med at præcisere deltagerens svar og skriver dem op som fælles klasse-note

Deltageren skal:   * Kunne se og høre videoen
* Kunne forklare (vidensdele) sine svar på spørgsmålene i opgaven
* Være i stand til at lytte til andre deltageres svar
* Være i stand til at tegne/skriver noter, som gør vedkommende i stand til at huske sin viden og holdninger.

Organisering:Deltagerne kan deltage i undervisningen solo eller i mindre grupper. |
| **Læringsmål:**Generelt* Lærlingen har kendskab til de forskellige begreber i cirkulært byggeri
* Lærlingen kan vurdere til forskellen på Genanvendelse og Genbrug
* Lærlingen kan beskrive fordelen ved at genbruge direkte ift. at genanvende.
* Lærlingen har kendskab til hvilke byggematerialer, der typisk kommer ud af en nedrivning.

Selektiv nedrivning:* Lærlingen kender forskellen på nedrivning og selektiv nedrivning.
* Lærlingen opnår forståelse for, hvordan man i praksis laver en selektiv nedrivning
* Lærlingen kan forklare, hvorfor selektiv nedrivning giver god mening ift. cirkulært byggeri.
 |
| **Indhold og formål:**Deltageren skal arbejde med begreberne cirkulært byggeri, selektiv nedbrydning, genbrug og genanvendelse. |
| **Forslag til undervisningsplan:****Evt. Læren igangsætter undervisningen og introducere materialet/forløbet:**Introduktion/re-introduktion til hjemmeside**Video (5 min)**Lærlingen ser video**Quiz til videoen (10 min)**Efter lærlingene har set videoen, skal besvare spørgsmål relateret til emnet. Der er syv spørgsmål i quizzen: 1. Hvorfor er det vigtigt at genbruge byggematerialer i byggeriet?
2. Hvad kan være udfordringen ved at bruge genbrugsmaterialer?
3. Hvad er forskellen på genbrug og genanvendelse af materialer?
4. Hvorfor er det bedre at genbruge byggematerialer frem at genanvende dem?
5. Hvad handler cirkulært byggeri om?
6. Hvad er en selektiv nedrivning?
7. Hvor kan man blandt andet købe genbrugsmaterialer henne?

**Opsamling i plenum (10 min)**Læreren faciliterer en opsamling af den nye viden som lærlingen har opnået. Brug videoen og de syv spørgsmål som udgangspunkt, og snak om, hvad der er de rigtige svar. |
| **Differentiering:**Deltagerens egen evne til at opfatte og reflektere over indholdet i videoen og søge viden om emnet giver mulighed for at give mere eller mindre avancerede bidrag til vidensdelingen. |
| **Feedback og Evaluering:**Med hvert bidrag får deltageren direkte feedback fra læreren, idet læreren hjælper til med at præcisere argumentationen, inden bidraget skrives på tavlen. Deltageren vil opleve, at ’gode’ bidrag anerkendes og skrives direkte på tavlen, mens upræcise/forkerte bidrag tildannes/omfortolkes i samarbejde mellem læreren og deltageren, inden de skrives på tavlen. |